phoneee/thai-legal-corpus huggingface dataset:
กฎกระทรวงกฎกระทรวงฉบับที่๒๒ (พ.ศ. ๒๔๙๙)ออกตามความในพระราชบัญญัติรถยนตร์พุทธศักราช๒๔๗๓[๑] อาศัยอำนาจตามความในมาตรา ๓๘แห่งพระราชบัญญัติรถยนตร์ พุทธศักราช ๒๔๗๓ซึ่งได้แก้ไขเพิ่มเติมโดยพระราชบัญญัติรถยนตร์ (ฉบับที่ ๗) พุทธศักราช ๒๔๗๙และมาตรา ๔๒ แห่งพระราชบัญญัติรถยนตร์ พุทธศักราช ๒๔๗๓รัฐมนตรีว่าการกระทรวงมหาดไทยออกกฎกระทรวงไว้ ดั่งต่อไปนี้ข้อ ๑ ให้เพิ่มความต่อไปนี้เป็น (จ) ของข้อ ๙แห่งกฎกระทรวงมหาดไทย ออกตามความในพระราชบัญญัติรถยนตร์ พุทธศักราช ๒๔๗๓ (ฉบับที่๕)(จ) รถยนตร์รับจ้างบรรทุกคนโดยสารได้ไม่เกิน ๗ คนต้องมีป้ายวงกลมเส้นผ่าศูนย์กลาง ๑๔ เซนติเมตร พื้นสีเหลือง มีตัวอักษรไทยว่า แท๊กซี่สีดำ ตัวอักษรสูง ๔ เซนติเมตร ติดไว้ที่บนหลังคารถตอนหน้า ป้ายนี้ให้มีแสงไฟสีขาวพร้อมด้วย ที่บังคับแสงไฟ ให้เห็นป้ายนั้นได้ชัดในเวลากลางคืนอีกด้วยข้อ ๒.ให้เพิ่มความต่อไปนี้เป็น ข้อ ๑๑ ตรี แห่งกฎกระทรวงมหาดไทยออกตามความในพระราชบัญญัติรถยนตร์ พุทธศักราช ๒๔๗๓ (ฉบับที่ ๕)ข้อ ๑๑ ตรีรถยนตร์รับจ้างบรรทุกคนโดยสารได้ไม่เกิน ๗ คนต้องมีเครื่องแสดงระยะทางและค่าโดยสารซึ่งนายทะเบียนได้อนุมัติให้ใช้ได้แล้วติดไว้ภายในตัวรถ ณ ที่ซึ่งคนโดยสารเห็นได้ง่ายข้อ ๓ ความในข้อ ๑ และข้อ ๒ให้ใช้บังคับตั้งแต่วันที่ ๑ มกราคม พ.ศ. ๒๕๐๐ เป็นต้นไปให้ไว้ณ วันที่ ๒๖ กรกฎาคม พุทธศักราช ๒๔๙๙จอมพลป.พิบูลสงครามรัฐมนตรีว่าการกระทรวงมหาดไทยหมายเหตุเหตุผลในการประกาศใช้กฎกระทรวงฉบับนี้ คือ ด้วยในปัจจุบันปรากฏว่าได้มีผู้นำรถยนตร์ไปขอจดทะเบียนเป็นรถรับจ้างบรรทุกคนโดยสารได้ไม่เกิน ๗ คน(แท็กซี่) มากขึ้นทุกวันจึงเป็นการสมควรกำหนดให้รถยนตร์ประเภทนี้ติดเครื่องบอกระยะทางและค่าโดยสารไว้ด้วยเพื่อให้บริการของรถยนตร์ประเภทนี้อยู่ในมาตรฐานและเป็นระเบียบเรียบร้อยและเพื่อเป็นการขจัดปัญหาในเรื่องราคาค่าจ้างระหว่างผู้โดยสารกับผู้รับจ้างซึ่งถกเถียงกันอยู่เสมอให้หมดไปกับเพื่อให้ประชาชนได้ทราบโดยทั่วกันว่ารถยนตร์คันใดเป็นรถยนต์รับจ้างประเภทแท็กซี่จึงต้องกำหนดให้มีเครื่องหมายทำเป็นอักษรไทยว่า แท็กซี่หรืออักษรโรมันว่า TAXI ติดไว้บนหลังคารถตอนหน้าด้วยอัมภิญา/พิมพ์๑๕กุมภาพันธ์ ๒๕๕๑[๑]ราชกิจจานุเบกษา เล่ม ๗๓/ตอนที่ ๖๓/หน้า ๙๔๘/๑๔ สิงหาคม ๒๔๙๙
ประกาศกระทรวงมหาดไทยประกาศกระทรวงมหาดไทยเรื่องกำหนดเขตท้องที่จังหวัดสำหรับการออกบัตรประจำตัวประชาชนด้วยระบบคอมพิวเตอร์[๑](ฉบับที่ ๘) ตามที่คณะรัฐมนตรีได้มีมติเมื่อวันที่๒๘ มกราคม ๒๕๔๖กำหนดให้กระทรวงมหาดไทยขยายการจัดทำระบบให้บริการประชาชนทางด้านการทะเบียนราษฎรและด้านการจัดทำบัตรประจำตัวประชาชนด้วยระบบคอมพิวเตอร์ให้ครบทุกจังหวัด นั้นอาศัยอำนาจตามความในข้อ๔ ของกฎกระทรวง ฉบับที่ ๑๘ (พ.ศ. ๒๕๔๒)ออกตามความในพระราชบัญญัติบัตรประจำตัวประชาชน พ.ศ. ๒๕๒๖กระทรวงมหาดไทยประกาศให้เขตท้องที่จังหวัดตามบัญชีแนบท้ายประกาศนี้ เป็นเขตท้องที่ออกบัตรประจำตัวประชาชนด้วยระบบคอมพิวเตอร์อนึ่งให้ประกาศกระทรวงมหาดไทยฉบับนี้มีผลใช้บังคับกับกิ่งอำเภอที่จะจัดตั้งขึ้นใหม่ภายในจังหวัดตามวรรคสองและให้กรมการปกครองประกาศวันเริ่มออกบัตรให้ประชาชนทราบเป็นการล่วงหน้าประกาศ ณ วันที่ ๑๓กุมภาพันธ์ พ.ศ. ๒๕๔๗วันมูหะมัดนอร์ มะทารัฐมนตรีว่าการกระทรวงมหาดไทย[เอกสารแนบท้าย]๑.บัญชีแนบท้ายประกาศกระทรวงมหาดไทย (ฉบับที่ ๘) ลงวันที่ ๑๓ กุมภาพันธ์ พ.ศ. ๒๕๔๗แสดงเขตท้องที่จังหวัดที่ออกบัตรประจำตัวประชาชนด้วยระบบคอมพิวเตอร์(ดูข้อมูลจากภาพกฎหมาย)มัตติกา/พิมพ์๑ กรกฎาคม ๒๕๔๗พัชรินทร์/สุมลรัตน์/ตรวจ๒๘ กรกฎาคม ๒๕๔๗ปฐมพร/ปรับปรุง๑๙ กุมภาพันธ์ ๒๕๕๐พิมลกร/ปรับปรุง๔ มีนาคม ๒๕๕๗[๑] ราชกิจจานุเบกษา เล่ม ๑๒๑/ตอนพิเศษ ๓๕ ง/หน้า ๑/๒๕ มีนาคม ๒๕๔๗
คำพิพากษาศาลฎีกาที่ 998/2532หลักกฎหมาย: ผู้ร้องยื่นคำร้องคัดค้านการเลือกตั้งซ่อมสมาชิกสภาผู้แทนราษฎรว่า การเลือกตั้งเป็นไปโดยมิชอบ ขอให้ศาลมีคำสั่งให้การเลือกตั้งเป็นโมฆะและให้เลือกตั้งใหม่ ระหว่างไต่สวนคำร้องได้มีพระราชกฤษฎีกายุบสภาผู้แทนราษฎร ให้มีการเลือกตั้งทั่วไปจึงเป็นกรณีที่ศาลฎีกาไม่สามารถสั่งให้ตามคำร้องได้ ศาลฎีกามีคำสั่งให้จำหน่ายคดีจากสารบบความ. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 998/2532พรรค ก้าว หน้า กับพวกโจทก์นาย วิสันต์ เดชเสน กับพวกจำเลย พ.ร.บ.การเลือกตั้งสมาชิกสภาผู้แทนราษฎร พ.ศ.2522 ม. 32, ม. 35 ป.วิ.พ. ม. 132ผู้ร้องยื่นคำร้องคัดค้านการเลือกตั้งซ่อมสมาชิกสภาผู้แทนราษฎรว่า การเลือกตั้งเป็นไปโดยมิชอบ ขอให้ศาลมีคำสั่งให้การเลือกตั้งเป็นโมฆะและให้เลือกตั้งใหม่ ระหว่างไต่สวนคำร้องได้มีพระราชกฤษฎีกายุบสภาผู้แทนราษฎร ให้มีการเลือกตั้งทั่วไปจึงเป็นกรณีที่ศาลฎีกาไม่สามารถสั่งให้ตามคำร้องได้ ศาลฎีกามีคำสั่งให้จำหน่ายคดีจากสารบบความ.(วิศิษฏ์ ลิมานนท์-สุพจน์ นาถะพินธุ-ศิลปชัย มัทธุรศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 998/2532พรรค ก้าว หน้า กับพวกโจทก์นาย วิสันต์ เดชเสน กับพวกจำเลย พ.ร.บ.การเลือกตั้งสมาชิกสภาผู้แทนราษฎร พ.ศ.2522 ม. 32, ม. 35 ป.วิ.พ. ม. 132ผู้ร้องยื่นคำร้องคัดค้านการเลือกตั้งซ่อมสมาชิกสภาผู้แทนราษฎรว่า การเลือกตั้งเป็นไปโดยมิชอบ ขอให้ศาลมีคำสั่งให้การเลือกตั้งเป็นโมฆะและให้เลือกตั้งใหม่ ระหว่างไต่สวนคำร้องได้มีพระราชกฤษฎีกายุบสภาผู้แทนราษฎร ให้มีการเลือกตั้งทั่วไปจึงเป็นกรณีที่ศาลฎีกาไม่สามารถสั่งให้ตามคำร้องได้ ศาลฎีกามีคำสั่งให้จำหน่ายคดีจากสารบบความ.(วิศิษฏ์ ลิมานนท์-สุพจน์ นาถะพินธุ-ศิลปชัย มัทธุรศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมประกาศกระทรวงอุตสาหกรรมฉบับที่๒๒๕๓ (พ.ศ. ๒๕๔๐)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมผ้าห่มนอน----------- โดยที่เป็นการสมควรปรับปรุงมาตรฐานผลิตภัณฑ์อุตสาหกรรมผ้าห่มนอนมาตรฐานเลขที่ มอก. ๑๒๐-๒๕๑๗ อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ ๑๓๕ (พ.ศ. ๒๕๑๗)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องกำหนดมาตรฐานผลิตภัณฑ์อุตสาหกรรม ผ้าห่มนอน ลงวันที่ ๓๐ ธันวาคม พุทธศักราช ๒๕๑๗ประกาศกระทรวงอุตสาหกรรม ฉบับที่ ๓๕๘ (พ.ศ. ๒๕๒๑) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง แก้ไขมาตรฐานผลิตภัณฑ์อุตสาหกรรม ผ้าห่มนอน (แก้ไขครั้งที่๑) ลงวันที่ ๒๗ ตุลาคม พ.ศ. ๒๕๒๑ และประกาศกระทรวงอุตสาหกรรม ฉบับที่ ๖๙๗ (พ.ศ. ๒๕๒๖)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องแก้ไขมาตรฐานผลิตภัณฑ์อุตสาหกรรม ผ้าห่มนอน (แก้ไขครั้งที่ ๒) ลงวันที่ ๒๔พฤษภาคม พ.ศ. ๒๕๒๖ และออกประกาศกำหนดมาตรฐานผลิตภัณฑ์อุตสาหกรรม ผ้าห่มนอนมาตรฐานเลขที่ มอก. ๑๒๐-๒๕๔๐ ขึ้นใหม่ ดังมีรายการละเอียดต่อท้ายประกาศนี้ ทั้งนี้ตั้งแต่วันที่ประกาศในราชกิจจานุเบกษา เป็นต้นไป ประกาศณ วันที่ ๑๙ พฤษภาคม พ.ศ. ๒๕๔๐ กร ทัพพะรังสี รัฐมนตรีว่าการกระทรวงอุตสาหกรรม[ดูข้อมูลจากภาพกฎหมาย][รก.๒๕๔๐/๕๗ง/๙/๑๗ กรกฎาคม ๒๕๔๐]
ประกาศธนาคารแห่งประเทศไทยที่ สกง. 47/2557 เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันในเดือนกรกฎาคม 2557------------------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุไม่เกิน 15 วัน ในเดือนกรกฎาคม 2557อื่นๆ - 2. อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยกําหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ.28/15/57 | 30,000 | 25 กรกฎาคม 2557 | 29/7/57 - 13/8/57 | 15 |อื่นๆ - 4. วันเริ่มต้นบังคับใช้ ตั้งแต่วันที่ 24 กรกฎาคม 2557ผู้มีอํานาจลงนาม - ประกาศ ณ วันที่ 23 กรกฎาคม 2557 (นางจันทวรรณ สุจริตกุล)ผู้ช่วยผู้ว่าการ สายตลาดการเงินผู้ว่าการแทนธนาคารแห่งประเทศไทย
คำพิพากษาศาลฎีกาที่ 974/2518หลักกฎหมาย: พระราชบัญญัตการไฟฟ้าฝ่ายผลิตแห่งประเทศไทย พ.ศ.2511 มาตรา 28 และ 30 บัญญัติว่า เมื่อคู่กรณีไม่สามารถตกลงกันในจำนวนค่าทดแทนให้มอบข้อพิพาทให้อนุญาโตตุลาการวินิจฉัยและให้นำบทบัญญัติแห่งกฎหมายว่าด้วยการเวนคืนอสังหาริมทรัพย์ใช้บังคับโดยอนุโลม ไม่มีบทบัญญัติว่าต้องมอบข้อพิพาทในเรื่องจำนวนค่าทดแทนการใช้ที่ดินให้อนุญาโตตุลาการวินิจฉัยเสียก่อนจึงจะฟ้องคดีต่อศาลได้โจทก์ฟ้องเรียกค่าทดแทนจากจำเลยโดยไม่ต้องมอบข้อพิพาทให้อนุญาโตตุลาการวินิจฉัยเสียก่อนได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 974/2518นายกระจ่าง สุจินดาโจทก์การไฟฟ้าฝ่ายผลิตแห่งประเทศไทย โดยนายเกษม จาติกวณิช ผู้ว่าการจำเลย ป.วิ.พ. ม. 55 พ.ร.บ.การไฟฟ้าฝ่ายผลิตแห่งประเทศไทย พ.ศ.2511 พ.ร.บ.ว่าด้วยการเวนคืนอสังหาริมทรัพย์ พ.ศ.2497 พระราชบัญญัตการไฟฟ้าฝ่ายผลิตแห่งประเทศไทย พ.ศ.2511 มาตรา 28 และ 30 บัญญัติว่า เมื่อคู่กรณีไม่สามารถตกลงกันในจำนวนค่าทดแทนให้มอบข้อพิพาทให้อนุญาโตตุลาการวินิจฉัยและให้นำบทบัญญัติแห่งกฎหมายว่าด้วยการเวนคืนอสังหาริมทรัพย์ใช้บังคับโดยอนุโลม ไม่มีบทบัญญัติว่าต้องมอบข้อพิพาทในเรื่องจำนวนค่าทดแทนการใช้ที่ดินให้อนุญาโตตุลาการวินิจฉัยเสียก่อนจึงจะฟ้องคดีต่อศาลได้โจทก์ฟ้องเรียกค่าทดแทนจากจำเลยโดยไม่ต้องมอบข้อพิพาทให้อนุญาโตตุลาการวินิจฉัยเสียก่อนได้(กฤษณ์ โสภิตกุล-ยงยุทธ เลอลภ-ธวัช สิทธิชัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 974/2518นายกระจ่าง สุจินดาโจทก์การไฟฟ้าฝ่ายผลิตแห่งประเทศไทย โดยนายเกษม จาติกวณิช ผู้ว่าการจำเลย ป.วิ.พ. ม. 55 พ.ร.บ.การไฟฟ้าฝ่ายผลิตแห่งประเทศไทย พ.ศ.2511 พ.ร.บ.ว่าด้วยการเวนคืนอสังหาริมทรัพย์ พ.ศ.2497 พระราชบัญญัตการไฟฟ้าฝ่ายผลิตแห่งประเทศไทย พ.ศ.2511 มาตรา 28 และ 30 บัญญัติว่า เมื่อคู่กรณีไม่สามารถตกลงกันในจำนวนค่าทดแทนให้มอบข้อพิพาทให้อนุญาโตตุลาการวินิจฉัยและให้นำบทบัญญัติแห่งกฎหมายว่าด้วยการเวนคืนอสังหาริมทรัพย์ใช้บังคับโดยอนุโลม ไม่มีบทบัญญัติว่าต้องมอบข้อพิพาทในเรื่องจำนวนค่าทดแทนการใช้ที่ดินให้อนุญาโตตุลาการวินิจฉัยเสียก่อนจึงจะฟ้องคดีต่อศาลได้โจทก์ฟ้องเรียกค่าทดแทนจากจำเลยโดยไม่ต้องมอบข้อพิพาทให้อนุญาโตตุลาการวินิจฉัยเสียก่อนได้(กฤษณ์ โสภิตกุล-ยงยุทธ เลอลภ-ธวัช สิทธิชัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 59278หลักกฎหมาย: ความว่า จำเลยฎีกา มีทางชนะคดี โปรดอนุญาตให้ทุเลาการบังคับไว้ก่อน และมีคำสั่งห้ามโจทก์ทำนิติกรรมใด ๆ เกี่ยวกับที่ดินพิพาทในระหว่างฎีกาด้วยหมายเหตุ ทนายโจทก์ทั้งห้าแถลงคัดค้าน (อันดับ 296)ศาลชั้นต้นพิพากษายกฟ้องโจทก์ระหว่างอุทธรณ์ จำเลยถึงแก่กรรม นายวิเชียรมณฑาทิพย์บุตรของจำเลยขอเข้าเป็นคู่ความแทนที่ ศาลอุทธรณ์อนุญาตศาลอุทธรณ์พิพากษากลับเป็นว่า คำสั่งของศาลชั้นต้นในคดีแพ่งหมายเลขแดงที่ 11904/2525 ที่สั่งว่าที่พิพาทเป็นกรรมสิทธิ์ของจำเลยนั้นไม่มีผลผูกพันโจทก์ทั้งห้า ให้จำเลยรื้อถอนบ้านออกไปจากที่พิพาท ห้ามจำเลยและบริวารเข้าเกี่ยวข้องในที่พิพาทอีกต่อไปจำเลยฎีกาโดยได้รับอนุญาตให้ยกเว้นค่าธรรมเนียมศาลเฉพาะบางส่วนพร้อมกับยื่นคำร้องดังกล่าว (อันดับ 243,267,289,242)คำสั่งพิเคราะห์แล้ว อนุญาตให้ทุเลาการบังคับไว้ในระหว่างฎีกาส่วนคำขออื่นนั้นให้ยก ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1201/2532นายนรกิจ อิมทรง กับพวกโจทก์นายผิน มณฑาทิพย์จำเลยนายวิเชียร มณฑาทิพย์ ผู้เข้าเป็นคู่ความแทนที่จำเลยผู้ยื่นคำร้อง ป.วิ.พ. ม. 231ความว่า จำเลยฎีกา มีทางชนะคดี โปรดอนุญาตให้ทุเลาการบังคับไว้ก่อน และมีคำสั่งห้ามโจทก์ทำนิติกรรมใด ๆ เกี่ยวกับที่ดินพิพาทในระหว่างฎีกาด้วยหมายเหตุ ทนายโจทก์ทั้งห้าแถลงคัดค้าน (อันดับ 296)ศาลชั้นต้นพิพากษายกฟ้องโจทก์ระหว่างอุทธรณ์ จำเลยถึงแก่กรรม นายวิเชียรมณฑาทิพย์บุตรของจำเลยขอเข้าเป็นคู่ความแทนที่ ศาลอุทธรณ์อนุญาตศาลอุทธรณ์พิพากษากลับเป็นว่า คำสั่งของศาลชั้นต้นในคดีแพ่งหมายเลขแดงที่ 11904/2525 ที่สั่งว่าที่พิพาทเป็นกรรมสิทธิ์ของจำเลยนั้นไม่มีผลผูกพันโจทก์ทั้งห้า ให้จำเลยรื้อถอนบ้านออกไปจากที่พิพาท ห้ามจำเลยและบริวารเข้าเกี่ยวข้องในที่พิพาทอีกต่อไปจำเลยฎีกาโดยได้รับอนุญาตให้ยกเว้นค่าธรรมเนียมศาลเฉพาะบางส่วนพร้อมกับยื่นคำร้องดังกล่าว (อันดับ 243,267,289,242)คำสั่งพิเคราะห์แล้ว อนุญาตให้ทุเลาการบังคับไว้ในระหว่างฎีกาส่วนคำขออื่นนั้นให้ยก(ปิ่นทิพย์ สุจริตกุล-สง่า ศิลปประสิทธิ์-ศักดา โมกขมรรคกุล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1201/2532นายนรกิจ อิมทรง กับพวกโจทก์นายผิน มณฑาทิพย์จำเลยนายวิเชียร มณฑาทิพย์ ผู้เข้าเป็นคู่ความแทนที่จำเลยผู้ยื่นคำร้อง ป.วิ.พ. ม. 231ความว่า จำเลยฎีกา มีทางชนะคดี โปรดอนุญาตให้ทุเลาการบังคับไว้ก่อน และมีคำสั่งห้ามโจทก์ทำนิติกรรมใด ๆ เกี่ยวกับที่ดินพิพาทในระหว่างฎีกาด้วยหมายเหตุ ทนายโจทก์ทั้งห้าแถลงคัดค้าน (อันดับ 296)ศาลชั้นต้นพิพากษายกฟ้องโจทก์ระหว่างอุทธรณ์ จำเลยถึงแก่กรรม นายวิเชียรมณฑาทิพย์บุตรของจำเลยขอเข้าเป็นคู่ความแทนที่ ศาลอุทธรณ์อนุญาตศาลอุทธรณ์พิพากษากลับเป็นว่า คำสั่งของศาลชั้นต้นในคดีแพ่งหมายเลขแดงที่ 11904/2525 ที่สั่งว่าที่พิพาทเป็นกรรมสิทธิ์ของจำเลยนั้นไม่มีผลผูกพันโจทก์ทั้งห้า ให้จำเลยรื้อถอนบ้านออกไปจากที่พิพาท ห้ามจำเลยและบริวารเข้าเกี่ยวข้องในที่พิพาทอีกต่อไปจำเลยฎีกาโดยได้รับอนุญาตให้ยกเว้นค่าธรรมเนียมศาลเฉพาะบางส่วนพร้อมกับยื่นคำร้องดังกล่าว (อันดับ 243,267,289,242)คำสั่งพิเคราะห์แล้ว อนุญาตให้ทุเลาการบังคับไว้ในระหว่างฎีกาส่วนคำขออื่นนั้นให้ยก(ปิ่นทิพย์ สุจริตกุล-สง่า ศิลปประสิทธิ์-ศักดา โมกขมรรคกุล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมปศุสัตว์ประกาศกรมปศุสัตว์เรื่องแต่งตั้งพนักงานเจ้าหน้าที่เพื่อปฏิบัติการตามพระราชบัญญัติควบคุมการฆ่าสัตว์และจำหน่ายเนื้อสัตว์พ.ศ. ๒๕๓๕ เพื่อให้การปฏิบัติการตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์มีประสิทธิภาพมากยิ่งขึ้นเหมาะสมกับสภาพการณ์ในปัจจุบันอาศัยอำนาจตามมาตรา๔ แห่งพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๓๕อธิบดีกรมปศุสัตว์จึงออกประกาศไว้ ดังต่อไปนี้ข้อ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาข้อ๒ ให้ยกเลิกประกาศกรมปศุสัตว์ เรื่องแต่งตั้งพนักงานเจ้าหน้าที่ตามพระราชบัญญัติควบคุมการฆ่าสัตว์และจำหน่ายเนื้อสัตว์พ.ศ. ๒๕๓๕ ลงวันที่ ๒๔ กรกฎาคม พ.ศ. ๒๕๕๖ข้อ๓ ให้ผู้ดำรงตำแหน่งดังต่อไปนี้เป็นพนักงานเจ้าหน้าที่ตามมาตรา ๔แห่งพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๓๕ก.สำนักพัฒนาระบบและรับรองมาตรฐานสินค้าปศุสัตว์(๑)ผู้อำนวยการสำนักพัฒนาระบบและรับรองมาตรฐานสินค้าปศุสัตว์(๒)นายสัตวแพทย์(๓)สัตวแพทย์(๔)พนักงานราชการ ซึ่งจบการศึกษาระดับปริญญาตรีข.สำนักควบคุม ป้องกันและบำบัดโรคสัตว์(๑)ผู้อำนวยการสำนักควบคุม ป้องกันและบำบัดโรคสัตว์(๒)นายสัตวแพทย์(๓)สัตวแพทย์(๔)พนักงานราชการ ซึ่งจบการศึกษาระดับปริญญาตรีค.กองสารวัตรและกักกัน(๑)ผู้อำนวยการกองสารวัตรและกักกัน(๒)นายสัตวแพทย์(๓)สัตวแพทย์(๔)พนักงานราชการ ซึ่งจบการศึกษาระดับปริญญาตรีง.สำนักงานปศุสัตว์กรุงเทพมหานคร(๑)ปศุสัตว์กรุงเทพมหานคร(๒)นายสัตวแพทย์(๓)สัตวแพทย์(๔)ปศุสัตว์อำเภอ(๕)นายสัตวแพทย์ สำนักงานปศุสัตว์อำเภอ(๖)สัตวแพทย์ สำนักงานปศุสัตว์อำเภอ(๗)พนักงานราชการ ซึ่งจบการศึกษาระดับปริญญาตรีจ.สำนักงานปศุสัตว์เขต(๑)ปศุสัตว์เขต(๒)นายสัตวแพทย์(๓)สัตวแพทย์(๔)พนักงานราชการ ซึ่งจบการศึกษาระดับปริญญาตรีฉ.สำนักงานปศุสัตว์จังหวัด(๑)ปศุสัตว์จังหวัด(๒)นายสัตวแพทย์(๓)สัตวแพทย์(๔)พนักงานราชการ ซึ่งจบการศึกษาระดับปริญญาตรีช.สำนักงานปศุสัตว์อำเภอ(๑)ปศุสัตว์อำเภอ(๒)นายสัตวแพทย์(๓)สัตวแพทย์(๔)พนักงานราชการ ซึ่งจบการศึกษาระดับปริญญาตรีข้อ๔ ให้พนักงานเจ้าหน้าที่ตามข้อ ๓ ก.ข. และ ค.มีอำนาจปฏิบัติการตามพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ.๒๕๓๕ ได้ทั่วราชอาณาจักรข้อ๕ ให้พนักงานเจ้าหน้าที่ตามข้อ ๓ ง.จ. ฉ. และ ช.มีอำนาจปฏิบัติการตามพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ.๒๕๓๕ ภายในเขตพื้นที่ที่รับผิดชอบและให้พนักงานเจ้าหน้าที่ตามข้อ ๓ ช.มีอำนาจปฏิบัติการตลอดทุกพื้นที่ภายในเขตพื้นที่รับผิดชอบของพนักงานเจ้าหน้าที่ตามข้อ๓ ฉ. ด้วยประกาศ ณ วันที่ ๑๐กันยายน พ.ศ. ๒๕๕๖ทฤษดี ชาวสวนเจริญอธิบดีกรมปศุสัตว์ปริยานุช/ผู้จัดทำ๑๘ ตุลาคม ๒๕๕๖โชติกานต์/ผู้ตรวจ๒๔ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๓๗ ง/หน้า ๕๐/๑๗ ตุลาคม ๒๕๕๖
คำพิพากษาศาลฎีกาที่ 2667/2537หลักกฎหมาย: ผู้ว่าราชการจังหวัดลงชื่อในคำสั่งของจังหวัดให้เพิกถอนหนังสือรับรองการทำประโยชน์ของโจทก์ โดยอ้างว่าออกทับที่สาธารณประโยชน์ตามประมวลกฎหมายที่ดิน มาตรา 61 เป็นคำสั่งของจังหวัดที่กระทำโดยผู้ว่าราชการ-จังหวัด ซึ่งเป็นผู้แทนตาม ป.พ.พ. มาตรา 70 (75 เดิม) โจทก์ฟ้องจังหวัดเป็นจำเลยได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 2667/2537นายพรมมี พานดวงแก้วฯโจทก์จังหวัดมหาสารคาม กับพวกจำเลย ป.พ.พ. ม. 70 (75 เดิม) ป.วิ.พ. ม. 55 ป.ที่ดิน ม. 61ผู้ว่าราชการจังหวัดลงชื่อในคำสั่งของจังหวัดให้เพิกถอนหนังสือรับรองการทำประโยชน์ของโจทก์ โดยอ้างว่าออกทับที่สาธารณประโยชน์ตามประมวลกฎหมายที่ดิน มาตรา 61 เป็นคำสั่งของจังหวัดที่กระทำโดยผู้ว่าราชการ-จังหวัด ซึ่งเป็นผู้แทนตาม ป.พ.พ. มาตรา 70 (75 เดิม) โจทก์ฟ้องจังหวัดเป็นจำเลยได้(ประยูร มูลศาสตร์-ก้าน อันนานนท์-ประสิทธิ์ แสนศิริ)ศาลจังหวัดมหาสารคาม - นายอุทัย โสภาโชติศาลอุทธรณ์ภาค ๑ - นายประเสริฐ ศรีสุขแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 2667/2537นายพรมมี พานดวงแก้วฯโจทก์จังหวัดมหาสารคาม กับพวกจำเลย ป.พ.พ. ม. 70 (75 เดิม) ป.วิ.พ. ม. 55 ป.ที่ดิน ม. 61ผู้ว่าราชการจังหวัดลงชื่อในคำสั่งของจังหวัดให้เพิกถอนหนังสือรับรองการทำประโยชน์ของโจทก์ โดยอ้างว่าออกทับที่สาธารณประโยชน์ตามประมวลกฎหมายที่ดิน มาตรา 61 เป็นคำสั่งของจังหวัดที่กระทำโดยผู้ว่าราชการ-จังหวัด ซึ่งเป็นผู้แทนตาม ป.พ.พ. มาตรา 70 (75 เดิม) โจทก์ฟ้องจังหวัดเป็นจำเลยได้(ประยูร มูลศาสตร์-ก้าน อันนานนท์-ประสิทธิ์ แสนศิริ)ศาลจังหวัดมหาสารคาม - นายอุทัย โสภาโชติศาลอุทธรณ์ภาค ๑ - นายประเสริฐ ศรีสุขแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดนครปฐมฉบับที่๘๘ (พ.ศ. ๒๕๕๐)เรื่องกำหนดเส้นทางสำหรับการขนส่งประจำทางด้วยรถโดยสาร[๑] ด้วยคณะกรรมการควบคุมการขนส่งทางบกประจำจังหวัดนครปฐมได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้นเพื่อทดแทนเส้นทางการขนส่งโดยรถขนาดเล็กสายที่ ๗๒๐๑๖ นครปฐม - ห้วยพลูและเพื่อเป็นการอำนวยความสะดวกให้แก่ประชาชนต่อไปฉะนั้น อาศัยอำนาจตามความในมาตรา ๒๐ (๑)แห่งพระราชบัญญัติการขนส่งทางบก พ.ศ. ๒๕๒๒ประกอบกับมติคณะกรรมการควบคุมการขนส่งทางบกประจำจังหวัดนครปฐม ในการประชุม ครั้งที่๒/๒๕๔๙ เมื่อวันที่ ๕ กรกฎาคม ๒๕๔๙และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๘/๒๕๔๙เมื่อวันที่ ๔ เมษายน ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสารหมวด ๔ จังหวัดนครปฐม สายที่ ๘๔๘๔ นครปฐม - ห้วยพลู โดยให้ใช้รายละเอียดเส้นทางดังนี้คือสายที่ ๘๔๘๔ นครปฐม - ห้วยพลูเริ่มต้นจากสถานที่จอดรถโดยสารประจำทางบริเวณถนนพญาพานไปตามถนนพญาพานแยกขวาไปตามถนนทหารบก ตรงไปตามถนนหน้าพระ แยกซ้ายไปตามถนนเทศาตรงไปตามทางหลวงแผ่นดินหมายเลข ๔ (ถนนเพชรเกษม) แยกซ้ายไปตามถนน อบจ. นฐ. ๐๐๔๕(สายบ้านหลังวัดศรีษะทอง - บ้านทุ่งแหลมบัว) ไปตามทางหลวงชนบทหมายเลข นฐ. ๑๐๑๒แยกซ้ายไปตามทางหลวงแผ่นดินหมายเลข ๓๒๓๓ แยกขวาไปตามทางหลวงชนบทหมายเลข นฐ. ๒๐๓๓ผ่านบ้านกกตาล งิ้วราย วัดสำโรง บางกะอุ่น คลองมอญ ดอนแฝก แยกขวาไปตามทางหลวงแผ่นดินหมายเลข๓๒๓๓ ไปสุดเส้นทาง ณ สถานที่จอดรถโดยสารประจำทางบริเวณตลาดห้วยพลูประกาศณ วันที่ ๒๘ กุมภาพันธ์ พ.ศ. ๒๕๕๐ปรีชาบุตรศรีผู้ว่าราชการจังหวัดนครปฐมประธานกรรมการควบคุมการขนส่งทางบกประจำจังหวัดนครปฐมโสรศ/ผู้จัดทำ๑๗พฤษภาคม ๒๕๕๐[๑] ราชกิจจานุเบกษาเล่ม ๑๒๔/ตอนที่ ๓๘ ง/หน้า ๑๙๗/๓ พฤษภาคม ๒๕๕๐
ประกาศกระทรวงอุตสาหกรรมประกาศกระทรวงอุตสาหกรรมฉบับที่๒๒๔๘ (พ.ศ. ๒๕๔๐)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมวิธีทดสอบสีวาร์นิช และวัสดุที่เกี่ยวข้องเล่ม ๔๗การกรีดเป็นตาราง------------ อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรม วิธีทดสอบสี วาร์นิชและวัสดุที่เกี่ยวข้อง เล่ม ๔๗ การกรีดเป็นตาราง มาตรฐานเลขที่ มอก. ๒๘๕ เล่ม ๔๗-๒๕๔๐ ไว้ดังมีรายการละเอียดต่อท้ายประกาศนี้ ประกาศณ วันที่ ๑๙ พฤษภาคม พ.ศ. ๒๕๔๐ กร ทัพพะรังสี รัฐมนตรีว่าการกระทรวงอุตสาหกรรม[ดูข้อมูลจากภาพกฎหมาย][รก.๒๕๔๐/๕๖ง/๓/๑๕ กรกฎาคม ๒๕๔๐] ชไมพร/แก้ไข ๑๖กรกฎาคม ๒๕๔๔
ประกาศนายทะเบียนกลางเรื่องกำหนดแบบคำขออนุญาตและใบอนุญาต การแจ้งและการขอต่ออายุใบอนุญาตกรณีประกอบกิจการให้เช่าแลกเปลี่ยน หรือจำหน่ายภาพยนตร์และวีดิทัศน์ พ.ศ.๒๕๖๐ โดยที่กฎกระทรวงว่าด้วยการขอและการออกใบอนุญาตประกอบกิจการให้เช่าแลกเปลี่ยน หรือจำหน่ายภาพยนตร์และวีดิทัศน์ พ.ศ. ๒๕๕๒กำหนดให้นายทะเบียนกลางกำหนดแบบคำขออนุญาตและคำขอต่ออายุใบอนุญาตประกอบกิจการให้เช่าแลกเปลี่ยน หรือจำหน่ายภาพยนตร์และวีดิทัศน์ แบบใบอนุญาตแบบใบแจ้งการเปลี่ยนกรรมการผู้จัดการ หรือผู้มีอำนาจลงนามผูกพันนิติบุคคล แบบใบแจ้งเพิ่มขนาดพื้นที่ใช้สอยของสถานประกอบกิจการให้เช่าแลกเปลี่ยน หรือจำหน่ายภาพยนตร์และวีดิทัศน์อาศัยอำนาจตามความในข้อ๑ ข้อ ๓ ข้อ ๔ ข้อ ๕ และข้อ ๖ แห่งกฎกระทรวงว่าด้วยการขอและการออกใบอนุญาตประกอบกิจการให้เช่าแลกเปลี่ยน หรือจำหน่ายภาพยนตร์และวีดิทัศน์ พ.ศ. ๒๕๕๒ ออกตามความในมาตรา ๖แห่งพระราชบัญญัติภาพยนตร์และวีดิทัศน์ พ.ศ. ๒๕๕๑ นายทะเบียนกลางออกประกาศไว้ดังต่อไปนี้ข้อ ๑ ให้ยกเลิกประกาศนายทะเบียนกลาง เรื่องกำหนดแบบคำขออนุญาตและใบอนุญาตการแจ้งและการขอต่ออายุใบอนุญาตกรณีประกอบกิจการให้เช่า แลกเปลี่ยน หรือจำหน่ายภาพยนตร์และวีดิทัศน์ข้อ ๒ การขอรับใบอนุญาตประกอบกิจการให้เช่าแลกเปลี่ยน หรือจำหน่ายภาพยนตร์และวีดิทัศน์ ให้ใช้แบบคำขอตามแบบ ปภ ๑ หรือแบบ ปว๑ แล้วแต่กรณี ที่กำหนดไว้ท้ายประกาศนี้ข้อ ๓ การขอต่ออายุใบอนุญาตประกอบกิจการให้เช่าแลกเปลี่ยน หรือจำหน่ายภาพยนตร์และวีดิทัศน์ ให้ใช้แบบคำขอตามแบบ ปภ ๑/๑ หรือแบบปว ๑/๑ แล้วแต่กรณี ที่กำหนดไว้ท้ายประกาศนี้ข้อ ๔ ใบอนุญาตประกอบกิจการให้เช่า แลกเปลี่ยนหรือจำหน่ายภาพยนตร์และวีดิทัศน์ให้ใช้ตามแบบ ปภ ๒ หรือแบบ ปว ๒ แล้วแต่กรณีที่กำหนดไว้ท้ายประกาศนี้ข้อ ๕ การแจ้งการเปลี่ยนกรรมการ ผู้จัดการหรือผู้มีอำนาจลงนามผูกพันนิติบุคคล ให้ใช้ตามแบบ ปภ ๓ หรือแบบ ปว ๓ แล้วแต่กรณีที่กำหนดไว้ท้ายประกาศนี้ข้อ ๖ การแจ้งเพิ่มขนาดพื้นที่ใช้สอยของสถานประกอบกิจการให้เช่าแลกเปลี่ยน หรือจำหน่ายภาพยนตร์และวีดิทัศน์ ให้ใช้ตามแบบ ปภ ๔ หรือแบบ ปว ๔แล้วแต่กรณี ที่กำหนดไว้ท้ายประกาศนี้ข้อ ๗ การแจ้งการเปลี่ยนชื่อสถานประกอบกิจการให้เช่าแลกเปลี่ยน หรือจำหน่ายภาพยนตร์และวีดิทัศน์ ให้ใช้ตามแบบ ปภ ๕ หรือแบบ ปว ๕แล้วแต่กรณี ที่กำหนดไว้ท้ายประกาศนี้ข้อ ๘บรรดาคำขอและใบอนุญาตประกอบกิจการให้เช่า แลกเปลี่ยนหรือจำหน่ายภาพยนตร์และวีดิทัศน์ ที่ได้ออกให้ก่อนวันที่ประกาศนี้ใช้บังคับให้คงใช้บังคับได้ต่อไปจนกว่าใบอนุญาตประกอบกิจการให้เช่าแลกเปลี่ยน หรือจำหน่ายภาพยนตร์และวีดิทัศน์นั้นสิ้นอายุหรือมีการขอและออกใบแทนใบอนุญาตประกอบกิจการให้เช่าแลกเปลี่ยน หรือจำหน่ายภาพยนตร์และวีดิทัศน์ฉบับใหม่ทั้งนี้ให้มีผลใช้บังคับเมื่อพ้นกำหนดสองร้อยสี่สิบวันนับแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๒๓ มิถุนายน พ.ศ. ๒๕๖๐พิมพ์รวีวัฒนวรางกูรอธิบดีกรมส่งเสริมวัฒนธรรมนายทะเบียนกลาง[เอกสารแนบท้าย]๑. คำขออนุญาตประกอบกิจการให้เช่าแลกเปลี่ยน หรือจำหน่ายภาพยนตร์ (ปภ ๑)๒. คำขอต่ออายุใบอนุญาตประกอบกิจการให้เช่าแลกเปลี่ยน หรือจำหน่ายภาพยนตร์ (ปภ ๑/๑)(ดูข้อมูลจากภาพกฎหมาย)พิมพ์มาดา/จัดทำ๒๐มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๐๘ ง/หน้า ๑๗/๑๑ พฤษภาคม ๒๕๖๑
ประกาศสถาปนาประกาศสถาปนาสมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์[๑] ภูมิพลอดุลยเดช ป.ร.พระบาทสมเด็จพระปรมินทรมหาภูมิพลอดุลยเดชมหิตลาธิเบศรรามาธิบดี จักรีนฤบดินทร สยามินทราธิราชบรมนาถบพิตรมีพระบรมราชโองการโปรดเกล้าโปรดกระหม่อมให้ประกาศว่าโดยที่ทรงพระราชดำริว่า สมเด็จพระเจ้าพี่นางเธอ เจ้าฟ้ากัลยาณิวัฒนาเป็นสมเด็จพระโสทรเชษฐภคินีอันสนิทแต่พระองค์เดียวที่ได้ทรงร่วมสุขร่วมทุกข์กันมาแต่ยังทรงพระเยาว์ ทั้งเป็นผู้ที่ทรงเคารพนับถือในฐานะที่ทรงมีอุปการคุณมาแต่หนหลังดังมีข้อความปรากฏอยู่ในประกาศสถาปนาเป็น สมเด็จพระเจ้าพี่นางเธอ เจ้าฟ้า นั้นแล้วต่อมาสมเด็จพระเจ้าพี่นางเธอ เจ้าฟ้ากัลยาณิวัฒนาก็ยังใฝ่พระหฤทัยมั่งคงอยู่มิได้ทอดทิ้งในอุปการกิจที่มีแก่พระองค์ โดยเจตจำนงมุ่งหมายแต่จะให้ทรงพระเกษมสุขและทรงพระเจริญยิ่งด้วยพระราชอิสริยยศในมไหศูรยสมบัติได้ทรงปฏิบัติพระราชกิจแทนพระองค์ในหลายวาระ และทรงรับเป็นพระธุระในการส่วนพระองค์สมเด็จพระบรมราชชนนีให้ดำเนินลุล่วงไปด้วยความเรียบร้อย ทั้งได้ปฏิบัติวัฏฐากสมเด็จพระบรมราชชนนีอย่างใกล้ชิดในที่ทุกสถานและรักษาพยาบาลเมื่อทรงพระประชวร โดยมิได้มีความเบื่อหน่ายย่อหย่อนด้วยมีพระประสงค์จะแบ่งเบาพระราชภาระทำให้ทรงคลายพระราชวังกล และวางพระราชหฤทัยในการส่วนสมเด็จพระบรมราชชนนีได้เป็นอันมากนอกจากนั้น สมเด็จพระเจ้าพี่นางเธอ เจ้าฟ้ากัลยาณิวัฒนายังมีพระหฤทัยเปี่ยมไปด้วยพระเมตตากรุณาปรารถนาที่จะให้ประชาชนทุกชนชั้น ได้มีวิชาความรู้มีฐานะความเป็นอยู่และมีสุขภาพอนามัยที่ดีถ้วนหน้า จึงทรงพระอุตสาหะรับเป็นอาจารย์สอนอยู่ในสถาบันอุดมศึกษาต่างๆ โดยมิได้ทรงคิดเห็นแก่ความเหนื่อยยาก ทั้งทรงรับเป็นพระธุระบริหารกองทุนการกุศลสมเด็จย่าทรงเป็นประธานมูลนิธิโรคไตมาแต่แรกเริ่ม และทรงรับมูลนิธิตลอดจนสมาคมอื่น ๆที่เกี่ยวข้องกับการศึกษา การสังคมสงเคราะห์ และการสาธารณสุข ไว้ในพระอุปถัมภ์อีกเป็นจำนวนมากได้ทรงปฏิบัติบริหารกองทุนมูลนิธิที่ทรงเป็นประธานและบริหารอยู่โดยเต็มพระสติกำลังปรีชาสามารถและได้พระราชทานความช่วยเหลือนานัปการแก่มูลนิธิและสมาคมที่อยู่ในพระอุปถัมภ์ทำให้กิจการต่าง ๆ ของกองทุน มูลนิธิ และสมาคมเหล่านั้น ดำเนินก้าวหน้ามาด้วยความมั่นคงและก่อเกิดประโยชน์แก่ประเทศชาติ และประชาชนอย่างใหญ่หลวงพระเกียรติคุณด้านนี้เป็นที่ประจักษ์เด่นชัด ด้วยเหตุนี้ สถาบันอุดมศึกษาในประเทศและองค์การระหว่างประเทศมากแห่งจึงได้ถวายปริญญาดุษฎีบัณฑิตกิตติมศักดิ์ในสาขาวิชาต่างๆ และเหรียญสดุดีพระกิตติคุณมาบัดนี้ สมเด็จพระเจ้าพี่นางเธอ เจ้าฟ้ากัลยาณิวัฒนาทรงเจริญด้วยวัสสายุกาลวัยวุฒิ กอปรด้วยพระอัธยาศัยซื่อตรงดำรงพระองค์มั่นอยู่ในสุจริตธรรมสัมมาจารีมีความกตัญญูกตเวทีเป็นอย่างยิ่งทั้งทรงพระคุณแก่บ้านเมืองปรากฏอยู่เป็นอเนกปริยาย สมควรที่จะสถาปนาพระอิสริยศักดิ์ให้สูงขึ้นโดยอนุโลมตามแบบอย่างโบราณราชประเพณีจึงมีพระบรมราชโองการดำรัสสั่งให้สถาปนาสมเด็จพระเจ้าพี่นางเธอ เจ้าฟ้ากัลยาณิวัฒนา ขึ้นเป็นสมเด็จพระเจ้าพี่นางเธอเจ้าฟ้าต่างกรมฝ่ายใน มีพระนามตามจารึกในพระสุพรรณบัฏว่า สมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์ ขอจงเจริญพระชนมายุ พรรณ สุข พลปฏิภาณ คุณสารสมบัติ สรรพสิริสวัสดิ์พิพัฒนมงคล อิฐศุภผลธนสารสมบูรณ์วรเกียรติคุณอดุลยยศ ปรากฏยั่งยืนนาน เทอญประกาศ ณ วันที่ ๖ พฤษภาคม พุทธศักราช ๒๕๓๘ เป็นปีที่ ๕๐ในรัชกาลปัจจุบันผู้รับสนองพระบรมราชโองการชวน หลีกภัยนายกรัฐมนตรีสุกัญญา/ผู้จัดทำ๒๐ ตุลาคม ๒๕๕๒นฤดล/ตรวจ๒๒ ธันวาคม ๒๕๕๓[๑] ราชกิจจานุเบกษาเล่ม ๑๑๒/ตอนพิเศษ ๑๔ ง/หน้า ๑/๖ พฤษภาคม ๒๕๓๘